**SAJTÓINFORMÁCIÓ**

2023. október 6.

**Múlt és jövő találkozása – az építészet ünnepe
Építészek világnapja 2023**

**Október 6-a az építészek világnapja, ezen a napon ünnepeljük az építészeti kreativitást és annak hozzájárulását a környezetünk formálásához. Magyarországon ez a nap különösen ünnepi, mivel az ország rendkívül gazdag építészeti hagyományokkal rendelkezik, amelyek a múlt és a jövő között harmonikus egyensúlyt teremtenek. Ezen a napon világszerte több építészeti díjkiosztó ceremónia is zajlik.**

A **Union Internationale des Architectest** (UIA), azaz az Építészek Nemzetközi Szövetségét 1948-ban **alapította Pierre Vágó** (Vágó Péter) magyar származású építész. A szervezet 1998-ban nyilvánította október 6-át az építészek világnapjává, hogy ezzel tisztelegjen mind az építészek szaktudása, mind az általuk tervezett remekművek előtt. Ez a gesztus az építészetet, mint művészeti tevékenységet hivatott pozicionálni, és arra sarkall, hogy az épületeket, mint művészeti alkotásokat értelmezzük. A UIA feladata, hogy világszinten ápolja a kapcsolatot a szakma képviselőivel és együttműködjön olyan nemzetközi szervezetekkel, mint az ENSZ és az UNESCO.

Magyarország építészeti múltja az Árpád-kortól a modern kortárs alkotásokig terjed. Az ország tele van olyan történelmi emlékekkel, mint a Mátyás-templom Budán, amely a gótikus stílus csodája, vagy az Operaház, amely a historizmus példaképe. Ezek az épületek nemcsak a múlt szépségét őrzik, hanem az építészet időtállóságát is bemutatják. Hazánk épületeit figyelve izgalmas utazásban lehet részünk, amely összekapcsolja a múltat és a jövőt, egy olyan országot bemutatva, amely mindig készen áll az építészet új kihívásaira és lehetőségeire.

**LEGHÍRESEBB MAGYAR ÉPÍTÉSZEK**

**- Hild József** Budapest építőmestere volt, az ő terveit dicséri a Deák téri evangélikus templom főhomlokzata vagy a Pesti Magyar Kereskedelmi Bank (Gerbeaud-ház) épülete is.

**- Pollack Mihály** leghíresebb tervezései a Magyar Nemzeti Múzeum és a Sándor-palota épülete.

- **Ybl Miklós** a XIX. század egyik legnagyobb építésze, a Magyar Állami Operaház és a Várkert Bazár tervezője. Ybl folytatta a Hild által tervezett Szent István-bazilika építését is.

- **Dr. Hauszmann Alajos** szintén a XIX. század nagyja, az Igazságügyi Palota, Budavári Palota és New York-palota tervezője 2011-ben [posztumusz](https://hu.wikipedia.org/wiki/Posztumusz) [Magyar Örökség díjat](https://hu.wikipedia.org/wiki/Magyar_%C3%96r%C3%B6ks%C3%A9g_d%C3%ADj) kapott.

- **Steindl Imre** nevét leginkább az Országház tervezése kapcsán ismerjük, de az ő nevéhez fűződik a Vajdahunyad várának rekonstrukciója is, egyúttal a Mátyás-templom építőtestületének is tagja volt.

**- Lechner Ödön** pedig a hazai szecesszió úttörője volt, aki a magyar folklór és az ázsiai díszítőművészetet elegyítette terveiben. Ő tervezte az Iparművészeti Múzeumot és a Postatakarékpénztárt.

**DÍJAK ÉS TÁMOGATÁSOK**

Minden évben ezen a napot adják át a Pritzker-díjat, ami világviszonylatban az építészet szakma legmagasabb elismerése, gyakran nevezik *az építészet Nobel-díjának* is. Ezt a díjat évente ítélik oda az építészeti tervezés területén kiemelkedő teljesítményt nyújtó szakembereknek. Hazánkban is ezen a napon adják át a **Pro Architectura díjat**, amely egy megbecsült építészeti elismerés, és amit azoknak a szakembereknek, valamint szervezeteknek ítélnek oda, akik kiemelkedő munkát végeznek az épített környezet fejlesztése, a minőségi építészet és az építészeti értékek megőrzése terén. Ez a díj hozzájárul a magyar építészeti kultúra népszerűsítéséhez és az építészeti szakma fellendítéséhez.

Nemcsak az építész szakmai szervezetek, de az építőanyaggyártók is évről évre összefognak, hogy a legnívósabb építészeti megoldásokat díjazással és nagy sajtóvisszhanggal támogassák. A Baumit például kétféle elismerésben is részesíti a szakmai kiválóságokat: a **Life Challenge nemzetközi építészeti pályázatot** 2014 óta kétévente hirdetik meg Európa 23 országában, hogy inspirálják az építészeket a jövőben is minél szebb és különlegesebb homlokzatok megtervezésére.

A családi ház, társasház, energetikai felújítás, középület, valamint műemlék kategóriát felsorakoztató [**Év Homlokzata pályázat**](https://evhomlokzata.baumit.hu/?utm_source=sajtok%C3%B6zlemeny+1006&utm_medium=online-cikk&utm_campaign=epiteszek_vilagnapja) Baumit által alapított díj, amelyet független szakmai zsűri szavaz meg minden évben, valamint közönségszavazás is kíséri.

Ünnepeljük együtt a magyar építészeket és épületeinket!



Budapest, Csalogány utcai társasház

Építész: Hajnal Építésziroda Kft., Hajnal Zsolt és Kendelényi Péter munkája

Fotók: Juhász Norbert és Bujnovszky Tamás

A képek megjelentetésénél kérjük feltüntetni a neveket is!



Budaörs, Autóbusz végállomás

Építész: INTRAMUROS Építész Kft. – Dobos Botond Zsolt DLA, Kurucz Olívia